L´Ajuntament adjudicarà 40 HABITATGES MUNICIPALS en règim de lloguer
12 juliol 2018

## L´Ajuntament adjudicarà 40 HABITATGES MUNICIPALS en règim de lloguer12 juliol 2018Última actualització: 14 juliol 2025

![](../gestion/img/agÃƒÂƒÃ‚Â¨ncia-municipal.jpg)  
  

L’Ajuntament de Gandia, coincidint amb l’entrada en vigor de l’ordenança municipal reguladora de la gestió dels habitatges i annexos vinculats de titularitat municipal, ha aprovat en Junta de Govern del passat 9 de juliol, l’inici del procés d’adjudicació d’un total de 40 habitatges de protecció pública en règim general de lloguer.

Així ho han anunciat aquest matí el **regidor de Responsabilitat Social, Nahuel González** i el **Coordinador General d’Urbanisme, Vicent Mascarell**.

Els habitatges en qüestió es troben ubicats a diferents zones de la ciutat, 30 d’ells al nou residencial de Simancas, hui Plaça de les Xocolateres, sent 2 d’aquestos habitatges adaptats per a disminuïts físics i altres 10 habitatges en altres ubicacions (2 habitatges al c/ Músic Úbeda, 2 al c/ Mondúver, 2 al c/ Legionari Bernabeu, 1 a l’Av. d’Alacant, 1 al c/ Císcar (Grau), 1 a l’Av. de València i 1 al c/ Cardenal Cisneros).

Al c/ Músic Úbeda (Benipeixcar) i c/ Císcar (Grau) els habitatges compten amb plaça de garatge i traster vinculats, i al c/ Mondúver únicament amb traster vinculat. Per la seua banda, al c/Legionari Bernabéu la plaça d’aparcament no està vinculada i és opcional i a Simancas, on recordem gestiona el pàrquing un operador privat, també la plaça d’aparcament i traster són opcionals.

Les superfícies dels habitatges oscil·len entre els 40 i 100 m2 aproximadament.

I els preus de lloguer varien entre els 180 i 260 € mensuals a Simancas i els 220 i 360 € mensuals en les altres zones, depenent de la superfície de l’habitatge, la promoció en la que s’ubica el mateix i si porta o no vinculada plaça d’aparcament i/o traster.

Els interessats hauran de complir els requisits que marca l’ordenança d’habitatge aprovada recentment per l’Ajuntament en relació a l’adjudicació d’habitatges de protecció pública en lloguer de règim general: estar empadronats a Gandia (mínim 1 any) amb ingressos inferiors a 6,5 vegades IPREM. No tindre el ple domini o un dret real d’usdefruit d’un altre habitatge. No haver sigut beneficiari d’ajudes per compra d’habitatge. Disposar d’uns ingressos mínims no destinant més del 30% dels ingressos al pagament del lloguer. Estar inscrit al registre de demandants d’habitatge de la Generalitat Valenciana Llei 2/2017 de 3 de febrer. No tindre deutes pendents per impagament del lloguer o altres conceptes relacionats amb l’extinta empresa municipal IPG i/o l’Ajuntament de Gandia.

El termini i el lloc de presentació de sol·licituds romandrà obert del 16 de juliol al 16 d’agost de 2018 i les sol·licituds es podran presentar per registre d’entrada o en seu electrònica de l’Ajuntament.

Per a més informació, els interessats poden dirigir-se a l’Oficina Municipal d’Habitatge de l’Ajuntament de Gandia, ubicada a l’Av. Grau, 2  tlf. 96.295.96.88 o consultar la pàgina web de l’Ajuntament, [http://habitatge.gandia.org](http://habitatge.gandia.org) on poden accedir a més a més a les característiques i preus dels habitatges objecte d’adjudicació i obtindre els impresos de sol·licitud.

_“Es tracta de la major oferta que un Ajuntament de les característiques de Gandia posa a l’abast de la ciutadania. I estem en disposició de fer-ho, gràcies a que ja comptem amb un instrument com la nova ordenança que garanteix la rigorositat i la transparència. Gandia té un dèficit de lloguer, sobretot els sectors amb més problemes d’accés a l’habitatge: joves, majors, que han patit desnonaments, persones amb capacitats diferents, víctimes de violència masclista, famílies monoparentals, nombroses, etc...”_, ha assegurat Mascarell.

A data de hui, ja han manifestat interès per accedir a aquest tipus d’habitatge 600 persones, que s’hi han inscrit durant els darrers anys. Elles seran rebran una carta personalitzada perquè tinguen tota la informació de forma preferent.  

_“Un dia històric, per l’entrada en vigor de la primera ordenança d’habitatge de la història de Gandia, democràtica i transparent. Que regularà amb criteris tècnics l’accés a una vivenda, tant les de protecció oficial, com les socials. I perquè ja som pràcticament la segona ciutat valenciana amb major borsa d’habitatges públics: més de 200. Nova època, gràcies al compromís del govern local de donar resposta a la realitat social”,_ ha recordat González, qui també ha anunciat que aquesta setmana mateix s’han lliurat 3 vivendes socials més a 3 famílies en una situació molt delicada.

[Twittear](https://twitter.com/share)